SORODSTVO, SVAŠTVO

# II. SORODSTVO

## POJEM IN OZNAČEVANJE SORODSTVA

* sorodstvo je **razmerje med** **predniki in potomci** ter **razmerje potomcev med seboj**
* sorodstvo **temelji na krvni povezanosti**
* **posvojitev ni sorodstvo**, ker ni krvne povezanosti
* sorodstvo označujemo z **črtami**
* ravna črta pomeni sorodstvo med predniki in potomci, taki sorodniki izvirajo drug iz drugega
* stranska črta pomeni, da sorodniki izvirajo od skupnega prednika, sorodstvo med potomci skupnega prednika
* sorodstvo označujemo s **stopnjami** **ali koleni**
* stopnja sorodstva kaže na bližino sorodstva
* stopnjo sorodstva določamo po številu rojstev, ki ločijo enega od drugega sorodnika

## POMEN SORODSTVA

* naše družinsko pravo sorodstvu ne pripisuje velikega pomena, če gre za razmerja do drugih sorodnikov
* najpomembnejše **sorodstvo med starši in otroki**, predvsem zaradi pravic in dolžnosti staršev in otrok
* **vzajemna dolžnost preživljanja** med starši in otroki temelji na sorodstvenem razmerju
* sorodstvo je **zakonski zadržek za sklenitev zakonske zveze** – prepovedano je sklepanje zakonske zveze med sorodniki v ravni črti in sorodniki v stranski črti do 4. kolena
* sorodstvo je **podlaga za dedovanje**
* sorodstveno razmerje je podlaga za izločitev sodnika, če gre za sorodstvo v ravni črti ali v stranski črti do 4. kolena

# III. SVAŠTVO

## POJEM SVAŠTVA

* **podlaga** svaštva je **zakonska zveza**, svaštvo nastane s sklenitvijo zakonske zveze
* svaštvo je **razmerje med zakoncem in sorodniki drugega zakonca**
* v svaštvu sta si tudi očim/mačeha in pastorek/pastorka
* črte in stopnje svaštva se določa na podlagi sorodstvene črte in stopnje zakonca

## POMEN SVAŠTVA

* **pomen** svaštva v pravu **upada**
* svaštvo preneha s prenehanjem zakonske zveze
* zakon določa da sta očim/mačeha **dolžna preživljati** pastorka/pastorko, če ta nima katerega od staršev, ki bi ga bil zmožen preživljati – vprašanje, kaj je s preživljanjem partorke/pastorka, če zakonska zveza preneha, ker pravi starš umre in ostane samo še očim/mačeha? – dolžnost preživljanja obstaja, če so živeli skupaj *(novela!)*
* svaštvo **ni zakonski zadržek za sklenitev zakonske zveze** in **ni podlaga za dedovanje**
* razmerje svaštva je podlaga za izločitev sodnika, če gre za svaštvo do 2. kolena